Bekende Van Gogh-skildery beskadig | Maroela Media
Die beskadigde dele met wit vierkante gemerk.
Wetenskaplikes wat X-strale ingespan het, het agtergekom dat vernis wat oor van Gogh se bekende “Blomme in ‘n blou vaas” aangewend is, die skildery beskadig. Vernis is juis oor skilderye aangebring om dit te beskerm.
Kenners het opgelet dat van die helder geel in die skildery grys begin word en begin kraak het.
Met die ondersoek is ook vasgestel dat van die verf in die vernis opgeneem is, en dus nie verwyder kan word nie.
Van Gogh self het nie daarvan gehou dat sy skilderye met vernis behandel is nie, maar na sy dood is talle van sy werke wel behandel.
Die wetenskaplikes meen nie ander werke van Van Gogh loop noodwendig dieselfde gevaar om so beskadig te word nie, en dat dit net die vernis is wat op die spesifieke skildery gebruik is.
Man doodgeslaan ná hy glo drie kinders doodry